google/wiki40b huggingface dataset:
Le Breuil-Bernard

Poloha

Obec má rozlohu 8,25 km². Najvyšší bod je položený 221 m n. m. a najnižší bod 159 m n. m.

Obyvateľstvo

Počet obyvateľov obce je 466 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Fournet

Poloha

Obec má rozlohu 2,99 km². Najvyšší bod je položený 154 m n. m. a najnižší bod 85 m n. m.

Obyvateľstvo

Počet obyvateľov obce je 56 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Braničevský hrad

Braničevský hrad (iné názvy: hrad Braničev, hrad Parušťan, hrad Purustyan, nevhodne hrad Parustan, lat. castrum Purustyan) je zaniknutý strážny hrad. Jeho ruiny sa nachádzajú v katastrálnom území obce Bačkov v okrese Trebišov v Košickom kraji na Slovensku, severozápadne od intravilánu obce.

Dejiny

Predpokladá sa, že bol postavený už v prvej polovici 13. storočia pravdepodobne po tatárskom vpáde (1241-1242). Bol kráľovským hradom a spravovali ho tzv. hraničiari - spiculatores, podliehajúci priamo panovníkovi. V dejinách Uhorska, najmä po vymretí Arpádovcov v roku 1301 a potom pri voľbe Karola Róberta za uhorského kráľa zohral dôležitú úlohu.
Zemplínski oligarchovia sa roku 1312 v boji Karola Róberta proti abovským Omodejovcom a Matúšovi Čákovi postavili na stranu uchádzača o trón Karola Róberta. Keď však Karol Róbert nesplnil sľuby, v roku 1317 sa proti nemu vzbúrili na čele s Petrom Pečeňom, zemepánom Humenného. Boj medzi zemplínskymi zemanmi a Karolom Róbertom sa odohral práve pod Bačkovským hradom. Panovník vzburu zemplínskych zemanov potlačil, účastníkom odboja zhabal majetky a rozdelil svojim verným. Pravdepodobne po tomto boji bol zničený Braničevský hrad. Roku 1355 sa ešte hrad spomína ako majetok rodiny Széchy. Jeho zvyšky sú dnes pod zemou zakryté hustým lesným porastom. Noví majitelia preniesli svoje sídlo do nového hradu Bačkov, ktorý si dali vystavať na začiatku 14. storočia priamo v obci.
Cornillon-Confoux

Poloha

Obec má rozlohu 14,95 km². Najvyšší bod je položený 190 m n. m. a najnižší bod 21 m n. m.

Obyvateľstvo

Počet obyvateľov obce je 1339 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Portable bridge notation

Identifikačná sekcia

Obsahuje nasledujúcich 15 tagov. (1) Event (Názov turnaja alebo zápasu) (2) Site (Miesto) (3) Date (Dátum) (4) Board (Číslo rozdania) (5) West (Meno hráča na západe) (6) North (Meno hráča na severe) (7) East (Meno hráča na východe) (8) South (Meno hráča na juhu) (9) Dealer (Rozdávajúci) (10) Vulnerable (Stav hier) (11) Deal (Rozdelenie kariet u hráčov) (12) Scoring (Skórovacia metóda) (13) Declarer (Vydražiteľ) (14) Contract (Záväzok) (15) Result (Výsledok - počet zdvihov hlavného hráča)

Deal

Rozdanie je uvedené v tvare: <prvý:><1. ruka> <2.ruka> <3. ruka> <4. ruka> Pričom poradie rúk je v smere hodinových ručičiek, napr.
[Deal „N:.63.AKQ987.A9732 A8654.KQ5.T.QJT6 J973.J98742.3.K4 KQT2.AT.J6542.85“]
Prvé sú uvedené piky, potom srdcia, kára a trefy, jednotlivé farby sú oddelené „.“ bodkou a desiatka je označená písmenom T (z anglického ten).

Dražobná sekcia

Dražobná sekcia začína tagom Auction medzera a kód prvého dražiteľa. Každý riadok dražby obsahuje štyri hlášky.

Poznámky ku dražbe

Keď je za hláškou ==n==, kde n je celé číslo, označuje to, že na konci bude poznámka ku dražbe - vysvetlenie hlášky. Prvá poznámka má číslo 1.

Sekcia zohrávky

Sekcia zohrávky začína tagom Play. Zahraná karta je v tvare <farba><hodnota karty>. Podobne ako v sekcii dražby, možno k zahraným kartám pripísať poznámku, alebo komentár.
Jû-Belloc

Poloha

Obec má rozlohu 10,01 km². Najvyšší bod je položený 202 m n. m. a najnižší bod 131 m n. m.

Obyvateľstvo

Počet obyvateľov obce je 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abbeho refraktometer

Abbeho refraktometer je optický prístroj na meranie indexu lomu látok v kvapalnom až pevnom skupenstve. Prístroj pôvodne navrhol a zostrojil nemecký fyzik Ernst Karl Abbe. Vzorka sa umiestňuje medzi osvetľovací a merací hranol (presné meranie vyžadovalo rozptýlené a homogénne biele svetlo). Výsledok sa priamo odčítal na kalibrovanej stupnici.

Dnešné refraktometre sú založené na rovnakom princípe, no do značnej miery automatizované; príslušný index lomu sa zobrazuje digitálne, udržujú automaticky stabilnú teplotu vzorky a sú schopné merať index lomu pri rôznych vlnových dĺžkach.
Bourdons-sur-Rognon

Poloha

Obec má rozlohu 39,45 km². Najvyšší bod je položený 426 m n. m. a najnižší bod 267 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Levitikus

Levitikus (iné názvy: Kniha Levitikus, (Kniha) Leviticus, Tretia Mojžišova kniha, Tretia kniha Mojžišova; skr. Lv alebo 3M; lat. Liber Leviticus - doslova Kniha Levitov), po hebrejsky Va-jikra (ויקרא, doslova A zvolal…), je tretia kniha Tóry (Pentateuchu) a hebrejskej Biblie (židovského Tanachu a kresťanského Starého zákona).
Tyria (mytológia)

Tyria (starogr. Τυρία – Tyria) je v gréckej mytológii manželka egyptského kráľa Aigypta.
Tyria bola manželkou egyptského kráľa Aigypta a matkou jeho synov, Kleita, Sthenela a Chrysippa. Aigyptos bol otcom päťdesiatich synov, ktorých mal so svojimi početnými manželkami a družkami. Synovia Aigypta sa uchádzali o päťdesiat dcér jeho brata Danaa, ktorý vládol v susednej Líbyii. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Synom Tyrie potom za manželky vybrali dcéry Danaa a jeho manželky Memfidy na základe podobnosti ich mien. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila a otcov rozkaz nesplnila. Za tento hrozný skutok boli dcéry Danaa bohmi odsúdené na večný trest nosiť v podsvetí do deravého suda vodu.
Vanves (mesto)

Poloha

Obec má rozlohu 1,56 km². Najvyšší bod je položený 78 m n. m. a najnižší bod 35 m n. m.

Obyvateľstvo

Počet obyvateľov obce je 27 022 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Akcia Vír

Akcia Vír bol zásah Štátnej bezpečnosti proti členom rehoľnej spoločnosti sv. Františka z Assisi v Česko-Slovensku, ku ktorému došlo 27. marca 1983 na Kvetnú nedeľu.
ŠtB vykonala niekoľko domových prehliadok u františkánov po celom Česko-Slovensku a zhabala náboženskú literatúru, samizdaty, písacie stroje a liturgické predmety. Zatknutých bolo 20 osôb, väčšina z nich bola čoskoro prepustená. Niekoľko františkánov však ostalo vo väzbe pár mesiacov. Obviňovali ich z marenia dozoru nad cirkvami tým, že tajne vstúpili do františkánskeho rádu a vyvíjali v ňom činnosť.
Akcia vyvolala silné protesty hlavne zo zahraničia. Prezidentovi Gustávovi Husákovi poslal protestný telegram generálny predstavený františkánskeho rádu. Prezidentovi poslalo protestný list 87 slovenských aktivistov. V Česku sa 4 000 ľudí podpísalo pod list, v ktorom vyjadrovali solidaritu s väznenými františkánmi.
Pravdepodobne pod tlakom protestov boli v júli 1983 prepustení z väzby aj poslední františkáni a obžaloby boli stiahnuté.
O celej akcii bol v roku 2008 natočený dvojdielny dokumentárny film pod názvom Akcia Vír.
Pele (sopka)

Názov sopky

Pomenovanie Pele dostala od IAU podľa Havajskej bohyne sopiek Pele.
Vinzieux

Poloha

Vinzieux má rozlohu 6,87 km². Najvyšší bod je položený 753 m n. m. a najnižší bod 317 m n. m.

Obyvateľstvo

Vinzieux má 384 obyvateľov (2009).
Graf vývoja obyvateľstva:
Zdroje: INSEE
Český luštič

Český luštič je české národné plemeno králika vyšľachtené po roku 1945 pánom Václavom Pémom z Dolany pri Kralupách nad Vltavou. Podobné plemeno bolo vyšľachtené tiež v Anglicku, Holandsku a Nemecku. Patrí medzi stredne veľké plemená, váži 3,5-4,25 kg. Farba srsti je špinavožltá s jemným šedomodrým nádychom. Sfarbenie srsti je recesívne voči všetkým iným sfarbeniam srsti u králikov, preto sa používa k testovaniu "čistokrvnosti" sfarbenia iných králikov (odtiaľ jeho názov). V Česku sa chová okolo 150 králikov tohto plemena.
Katedrála svätého Juraja (Addis Abeba)

Katedrála svätého Juraja v meste Addis Abeba v Etiópii je pravoslávnym chrámom Etiópskej ortodoxnej cirkvi.

Dejiny

Katedrála sa začala stavať za vlády cisára Menelika II. na pamiatku víťazstva nad talianskymi vojskami v roku 1886 v bitke pri meste Adua. Preto sa na stavbe podieľali aj talianski vojnoví zajatci. Pomenovaná bola na počesť svätého Juraja, ktorého znaky niesli etiópski bojovníci vo vojne proti Talianom. V roku 1930 bol v chráme korunovaný za etiópskeho cisára Haile Selassie. Preto je katedrála aj pútnickým miestom rastafariánov z celého sveta. Počas talianskej okupácie bola katedrála zničená a obnovená bola až po oslobodení v roku 1941.

Architektúra

Chrám je pozoruhodný svojím osemstenovým pôdorysom. V jeho architektúre sa spájajú prvky európskej a tradičnej etiópskej ortodoxnej architektúry (v interiéri aj v exteriéri).
Vercia

Poloha

Obec má rozlohu 4,06 km². Najvyšší bod je položený 296 m n. m. a najnižší bod 198 m n. m.

Obyvateľstvo

Počet obyvateľov obce je 307 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montrottier

Poloha

Obec má rozlohu 23,1 km². Najvyšší bod je položený 851 m n. m. a najnižší bod 460 m n. m.

Obyvateľstvo

Počet obyvateľov obce je 1 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Velesmes-Essarts

Poloha

Obec má rozlohu 2,92 km². Najvyšší bod je položený 295 m n. m. a najnižší bod 230 m n. m.

Obyvateľstvo

Počet obyvateľov obce je 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sýrska filozofia

Sýrska filozofia je filozofia na územiach označovaných ako sýrske, t. j. v krajoch medzi
Eufratom a Arabským zálivom, východným pobrežím Stredozemného mora a pohorím Taurus. 
Na sklonku rímskeho cisárstva tu nachádzame akoby rezervoár helénskeho myslenia a kultúry. Do značnej miery na tom majú zásluhu nestoriáni, ktorí zo svojho intelektuálneho centra v Nisibise ovplyvňovali nielen celú Sýriu, ale prenikali aj do Číny a Indie. Práve oni sa návratom ku klasickej filozofii usilovali nastoliť nanovo jej problematiku, dali jej novú formu a v zmenených historických podmienkach ju chceli využiť pre vlastné potreby. Takto sa už v 5. storočí Edessa a po jej zničení v 6. storočí Gandisapora ako škola lekársko-filozofická (Academia Hippocratica) stali popri Nisibise strediskami v Sýrii sa rozvíjajúcej aristotelovskej filozofie.
Súkno

Súkno je hustá vlnená tkanina s hladkým povrchom alebo domácky vyrobená tkanina z ovčej vlny. Používa sa prevažne na výrobu nohavíc, sukní a uniforiem. Najčastejšie bolo používané v druhej polovici 20. storočia, dnes sa nahrádza lacnejšími materiálmi a vyrábajú sa z neho len tradičné ľudové kroje a podobné odevy rázovitého charakteru.
Jakubina

Turistika

Vedie na ňu zeleno-značkovaný chodník z ústia Úzkej doliny cez hrebeň Otrhancov.  Výstup trvá asi 4 hodiny a nie je technicky veľmi náročný. Z vrcholu sa dá ďalej pokračovať na Hrubý vrch a sedlo pod Hrubým vrchom.

Výhľady

Je z neho pekný výhľad do Račkovej aj Jamníckej doliny, na masív  Bystrej, Baranca a Ostrého Roháča.

Lavínové žľaby

Z Jakubinej spadá len jeden lavínový žľab, a to na východ, do oblasti Záhradky v Jamníckej doline.
Memfis (manželka Danaa)

Memfis (starogr. Μέμφις – Memfis) je v gréckej mytológii manželka líbyjského kráľa Danaa.
Memfis bola manželka líbyjského kráľa Danaa a matka jeho dcér, Kleity, Sthenely a Chrysippy. Danaos mal päťdesiat dcér, niektoré mal so svojimi manželkami, alebo družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Dcéram Memfidy potom za manželov vybrali synov Aigypta a jeho manželky Tyrie na základe podobnosti ich mien. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila a otcov rozkaz nesplnila. Za tento hrozný skutok boli dcéry Danaa po smrti bohmi odsúdené na večný trest nosiť v podsvetí do deravého suda vodu.
Biológia

Hlavné disciplíny

Vzhľadom na rozsiahly predmet záujmu biológie je nutné rozčleniť ju do jednotlivých disciplín. Organizmy môžeme pozorovať z rôznych hľadísk (času, miesta, morfológie) a triedenie je do značnej miery nejednotné.

Vybrané biologické a hraničné disciplíny

Algológia – Anatómia – Antropológia – Aplikovaná biológia – Astrobiológia – Bakteriológia – Behaviorálna biológia – Biofyzika – Biogeografia – Biochémia – Bioinformatika – Bionika – Biotechnológia – Botanika – Cytológia – Ekológia – Envirobiológia – Entomológia – Epidemiológia – Etológia – Evolučná biológia (s Ontogenézou a Fylogenézou) – Farmakobiológia – Fyziológia – Genetika a Epigenetika – Geobotanika – Histológia – Chronobiológia – Imunológia – Kryptobiológia – Lichenológia – Medicína – Mikrobiológia – Molekulárna biológia – Morfológia – Mykológia – Neurobiológia – Oológia – Paleontológia (s paleobotanikou a paleozoológiou) – Parazitológia – Protozoológia – Sociobiológia – teoretická taxonómia – Teoretická biológia – Virológia – Zoológia
Vauchonvilliers

Poloha

Obec má rozlohu 11,62 km². Najvyšší bod je položený 228 m n. m. a najnižší bod 169 m n. m.

Obyvateľstvo

Počet obyvateľov obce je 138 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sladká voda

Sladká voda je voda prirodzene sa vyskytujúca na povrchu zeme, zvyčajne v potokoch, riekach, rybníkoch, jazerách, rašeliniskách a v podzemí v kolektoroch podzemnej vody a podzemných riekach. Sladké vody sa vyznačujú tým, že majú nízku koncentráciu rozpustených solí, na rozdiel od vody morskej, ktorá je slaná vďaka vysokej koncentrácii rozpustených solí. Zmiešaním morskej a sladkej vody vznikajú vody brakické. Sladká voda môže byť pitná, ale aj úžitková, ak je znečistená. Veľké množstvo sladkej vody na Zemi je viazané v ľadovcoch, predovšetkým kontinentálnych, v Antarktíde a Grónsku.
Hustota sladkej vody je nižšia ako hustota vody morskej, maximálnu hustotu 1,000 g/ml dosahuje pri teplote 4 °C, kým morská voda má hustotu približne 1,025 g/l.
Diaľnica A26 (Francúzsko)

Diaľnica A26 tiež nazývaná Autoroute des Anglais je diaľnicou medzi mestamiCalais a Troyes. Celková dĺžka je 394 km. Názov diaľnice Autoroute des Anglais znamená anglická diaľnica a je z dôvodu najkratšieho prepojenia medzi Francúzskom a Britániou. A26 je súčasťou koridorov E15 a E17.
Eris

Eris alebo Erida (grécky ἔρις - eris - doslova "svár") je grécka bohyňa sváru, v rímskom panteóne sa nazýva Discordia. Bola dcérou Dia a Héry v iních verziách aj Nyx a Erebosa. Jej protipólom je Harmónia.
Bola to pomstychtivá osoba. Vždy bola prítomná pri každej hádke alebo konflikte, verná spoločníčka Aresa boha vojny. Spôsobovala najmä hádky a konflikty. Podľa povesti Eris zapríčinila Trójsku vojnu. Z pomsty, že ju nepozvali na svadobnú hostinu Pélea a Tetidy, prišla a hodila medzi prítomných zlaté jablko so stromu Hesperyd s nápisom Tej najkrajšej (τῇ καλλιστῇ te(i) kallisté(i)). Po jablku siahli tri bohyne, Afrodita, Aténa a Héra. Keď sa nevedeli dohodnúť, na Diovu radu ich Hermes zaviedol do Tróje k Paridovi. Keď mu Afrodita prisľúbila najkrajšiu ženu na svete, prisúdil Paris jablko jej. Najkrajšia bola Helena, manželka kráľa Menelaa. Jej únos viedol k Trójskej vojne.
Podľa bohyne Eris je pomenovaná planétka 136199 Eris.
Thory (Yonne)

Poloha

Obec má rozlohu 8,25 km². Najvyšší bod je položený 344 m n. m. a najnižší bod 224 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Új Szó

Új Szó (doslova Nové slovo) je jediný denník v maďarskom jazyku vydávaný na Slovensku. Denník vychádza od decembra 1948. Do roku 1989 to bol orgán Ústredného výboru Komunistickej strany Slovenska. Vychádza šesťkrát do týždňa v rozsahu 24 - 32 strán. Je obohatený o rôzne tematické a špecializované prílohy. Silnou stránkou denníka je dlhoročná vernosť čitateľov, postavená na poznaní ich životných problémov a bohatých a aktuálnych informáciách z regiónov, kde žijú. Je titulom s mimoriadne vysokým pokrytím svojej cieľovej skupiny (573 000 obyvateľov Slovenska s materinským jazykom maďarským).
Krupinská planina

Vymedzenie

Na východe susedí pohorie Ostrôžky, severným smerom leží Javorie a Pliešovská kotlina. Severozápadným smerom nadväzujú Štiavnické vrchy, západne krajina klesá do Podunajskej pahorkatiny. Južný a juhovýchodný okraj lemuje Juhoslovenská kotlina.

Charakteristika

Je sopečného pôvodu a má ráz plošiny. Najvyšší vrch je 775 m n. m. vysoký Kopaný závoz neďaleko obce Senohrad, ktorý je však pre polohu vo vojenskom výcvikovom priestore Lešť neprístupný. Nad 700 m n. m. dosahuje len niekoľko málo vrchov v Závozskej vrchovine na hranici s Ostrôžkami, pomerne časté sú však vrcholy nad 500 m n. m. Nad obcou Horné Plachtince sa nachádza vrch Španí laz s vysielačom a chatou na vrchole. 
Smerom na juh sa objavujú hlboké údolia a planina sa postupne znižuje. Územie odvodňujú málo vodnaté vodné toky, ktoré patria do povodia Ipľa. Medzi významné patrí Krtíš, Tisovník, Stará rieka, Krupinica a Litava. 
Planina patrí do teplej a mierne teplej klimatickej oblasti, čo umožňuje rast teplomilnej flóry. V južnej časti sú vhodné podmienky na pestovanie viniča a zasahuje tu Stredoslovenská vinohradnícka oblasť. Územie je charakteristické laznícke osídlenie, čomu zodpovedá aj obhospodarovanie územia. Úrodné pôdy sú len na južnom okraji, planiny sú hojne využívané na pestovanie ovocia a pastiersky chov dobytka a oviec. Lesy sú predovšetkým hrabové a dubové.
Tavaux

Poloha

Obec má rozlohu 13,86 km². Najvyšší bod je položený 197 m n. m. a najnižší bod 189 m n. m.

Obyvateľstvo

Počet obyvateľov obce je 4 056 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lietajúca ryba (súhvezdie)

Objekty

V súhvezdí nie je zvláštností veľa ani medzi hviezdami, ani medzi objektami. Hoci leží blízko Mliečnej cesty, neobsahuje žiadne hmloviny ani hviezdokopy. Aj galaxie sú v Lietajúcej rybe väčšinou slabé. Najjasnejšia je NGC 2442 jedenástej magnitúdy s pozoruhodným, no nie veľmi známym názvom „Hák na mäso“. Nájdeme ju blízko stredu lichobežníka tvoriaceho hlavný obrazec súhvezdia.
Galaxia ESO 34-11 je taká slabá, že aj najlepšie amatérske ďalekohľady ju zobrazia iba ako hmlistú škvrnu. Ide však o zaujímavý objekt, vzácnu prstencovú špirálovú galaxiu.

Poloha

Lietajúca ryba je menšie súhvezdie zväčša označované ako nevýrazné. Nájdeme ju v polovičnej vzdialenosti medzi jasnou hviezdou Miaplacidus v Kýle a Veľkým Magellanovým mrakom. Alfu a betu nájdeme blízko Miaplacidu.
Súsy

Súsy alebo Súzy (vo viacerých jazykoch Susa; po elamsky Šušan; po grécky Seleukeia; dnes Šuš v provincii Chúzistán/Chuzestan na úpätí pohoria Zagros) bolo staroveké mesto v dnešnom Iráne, hlavné mesto kráľov Elamu, neskôr hlavné mesto perzskej provincie Súziana (Súsiana = bývalý Elam) a zimná rezidencia Achajmenovcov. Po bitke pri Gaugamele sa mesto stalo súčasťou ríše Alexandra Veľkého, potom bolo pod nadvládou Partov.
Súsy sú mimoriadne významné archeologické nálezisko. Nálezy začínajú už v praveku.
Fermanagh (grófstvo)

Geografia

Grófstvo Fermanagh leží vo vnútrozemí na severozápade írskeho ostrova. Najvyšší vrch grófstva, vrch Cuilcagh, dosahuje nadmorskú výšku 665 m n. m. Krajine grófstva dominuje sústava jazier Lough Erne, zložená z jazier Upper Lough Erne a Lower Lough Erne, prepojených riekou Erne.
Na severe hraničí so severoírskym grófstvom Tyrone. Hraničí aj s Írskou republikou - s grófstvom Monaghan na východe, Cavan na juhu, Leitrim na západe a Donegal na severozápade.
Max Frisch

Život

Pochádzal z rodiny architekta. Študoval najprv germanistiku na univerzite v Zürichu, no po smrti otca pre nedostatok financií musel štúdiá prerušiť. Pracoval ako novinár v redakcii novín „Neue Züricher Zeitung“. V rokoch 1933 – 1935 cestoval po východnej a južnej Európe, a tiež po prvýkrát navštívil Nemecko. V rokoch 1936 – 1941 študoval v Zürichu architektúru. Po úspešnom ukončení štúdií začal pracovať ako architekt a otvoril si vlastnú kanceláriu. V roku 1947 spoznal v Zürichu Bertolta Brechta, a v roku 1951 odišiel na Rockefellerovo štipendium do USA.
Max Frisch sa zúčastnil v roku 1948 na Mierovom Kongrese vo Vroclave. V roku 1955 definitívne zatvoril svoju kanceláriu architekta a od tej doby sa venoval výlučne literárnej tvorbe. Počas svojej kariéry bol mnohokrát za svoju prácu vyznamenaný rôznymi literárnymi cenami (napr. cenou Georga Büchnera, cenou Friedricha Schillera a cenou Hermanna Hessa).
V svojej tvorbe Max Frisch odsudzuje fašizmus a iné prejavy totalitarizmu. Vykresľuje situácie súčasného človeka s jeho ťažkosťami a spoločenskými obmedzeniami a tiež vplyv technokratickej civilizácie na jeho život.
Vlajka Islandu

Vlajka Islandu je modrá s červeným krížom, lemovaným na typickom bielom škandinávskom kríži. Jej pomer je 18:25. Tmavomodrá je tradičná islandská farba, pripomínajúca Atlantický oceán a vrcholky hôr, červená symbolizuje oheň islandských vulkánov a ich horúcu lávu. Biela je symbolom gejzíru, a ľadovca a snehu. Kríž zdôrazňuje vzťah Islandu ku škandinávskym krajinám a jeho červená farba pripomína vlajku Dánska, ktorým bol od 14. storočia ovládaný. V roku 1918 sa krajina stala kráľovstvom v rámci Dánskeho kráľovstva a v roku 1944 republikou.
Prvá islandská vlajka mala biely kríž na tmavomodrom podklade. Prvý raz ju vztýčili v roku 1897. Súčasná zástava bola zavedená v 19. júna 1915, keď na biely kríž pribudol ešte užší – červený. Ako štátna vlajka sa používa od roku 1944, kedy sa Island úplne osamostatnil od Dánska.

Prezidentská štandarda

Prezidentská vlajka je klinovito vykrojená a uprostred má štátny znak. Zaviedli ju v roku 1944. Bájne figúry býka, orla, draka a obra na štíte sú podľa legendy strážne duše, ktoré bránia ostrov pred útokom nepriateľov.
Potkanokengura pižmová

Základné dáta

Dĺžka 16 - 28 cm, chvost je dlhý 12 - 17 cm. Hmotnosť dosahuje 375 - 675 g. Samica rodí 2-3 mláďatá, ktoré strávia vo vaku až 21 týždňov.

Výskyt

Dažďové pralesy Novej Guinei a severná Austrália.
Véria

Poloha

Obec má rozlohu 10,09 km². Najvyšší bod je položený 642 m n. m. a najnižší bod 377 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE